
Ministru kabineta rīkojums Nr. 210
Rīgā 2025. gada 16. aprīlī (prot. Nr. 15 12. §)
Par valsts nekustamā īpašuma Motoru ielā 4B, Daugavpilī, pārņemšanu Finanšu ministrijas valdījumā un pārdošanu
· 1. Sabiedrībai ar ierobežotu atbildību "Publisko aktīvu pārvaldītājs Possessor" nodot Finanšu ministrijas valdījumā valsts nekustamo īpašumu (nekustamā īpašuma kadastra Nr. 0500 035 0313) – zemes vienību (zemes vienības kadastra apzīmējums 0500 035 0019) 0,5188 ha platībā – Motoru ielā 4B, Daugavpilī, kas ierakstīts zemesgrāmatā uz valsts vārda sabiedrības ar ierobežotu atbildību "Publisko aktīvu pārvaldītājs Possessor" personā.
· 2. Finanšu ministrijai pārņemt no sabiedrības ar ierobežotu atbildību "Publisko aktīvu pārvaldītājs Possessor" šā rīkojuma 1. punktā minēto nekustamo īpašumu un normatīvajos aktos noteiktajā kārtībā nostiprināt zemesgrāmatā īpašuma tiesības uz valsts vārda Finanšu ministrijas personā, veidojot vienotu nekustamo īpašumu ar nekustamo īpašumu (nekustamā īpašuma kadastra Nr. 0500 535 0308) – būvi (būves kadastra apzīmējums 0500 035 0313 001) – Motoru ielā 4B, Daugavpilī, kas atrodas uz šā rīkojuma 1. punktā minētā nekustamā īpašumā sastāvā esošās zemes vienības un ierakstīts zemesgrāmatā uz valsts vārda Finanšu ministrijas personā.
· 3. Pēc šā rīkojuma 2. punktā minētā uzdevuma izpildes saskaņā ar Publiskas personas mantas atsavināšanas likuma 4. panta pirmo daļu un 5. panta pirmo daļu atļaut valsts akciju sabiedrībai "Valsts nekustamie īpašumi" pārdot izsolē šā rīkojuma 2. punktā minēto vienoto nekustamo īpašumu (nekustamā īpašuma kadastra Nr. 0500 035 0313) – zemes vienību (zemes vienības kadastra apzīmējums 0500 035 0019) 0,5188 ha platībā un būvi (būves kadastra apzīmējums 0500 035 0313 001) – Motoru ielā 4B, Daugavpilī.
· 4. Pircējs par nekustamo īpašumu maksā euro.
· 5. Finanšu ministrijai nodot pircējam šā rīkojuma 3. punktā minēto nekustamo īpašumu 30 dienu laikā no pirkuma līguma noslēgšanas dienas, sastādot attiecīgu pieņemšanas un nodošanas aktu.

